# ברייקדאנס

### מתוך ויקיפדיה, האנציקלופדיה החופשית

יש לך הודעות חדשות (השווה לגרסה הקודמת).
בול שמראה ריקוד ברייקדאנס

ברייקדאנס (Breakdance) הידוע גם כברייקניג וביבוינג הוא סוג של ריקוד אקרובטי המהווה את אחד מיסודות תרבות ההיפ הופ. הריקוד מאופיין בתנועות קטועות וחדות משולבות בתנועות גליות זורמות וכמו כן אקרובטיקת רצפה. הסגנון הושפע מהקפואירה ותנועות ברייקדאנס רבות לקוחות מתרגילי האקרובטיקה של הקפוארה. אלמנט מוכר של הברייקדאנס הוא ה-Moonwalking (הליכת ירח) שאומץ על ידי מייקל ג'קסון והפך לאחד מסמליו. מוזיקת הברייקדאנס היא מוזיקה אלקטרונית או היפ הופ בשילוב סקראצ'ינג (Scratching).

הסגנון היה פופולרי ביותר בשנות ה-80, אז ניתן היה למצוא רקדני ברייקדאנס בפינות הרחוב ובכיכרות. יש המחשיבים את השיר "גט און דה גוד פוט" של ג'יימס בראון כשיר שהיווה השראה לברייקינג.

## [עריכה] בי-בוי

"בי-בוי" (B-boy) הוא הכינוי ל"ברייקר" - אדם שרוקד ברייקדאנס. מקור הכינוי באנגלית, מהמילים Breaker-Boy ו BreakDance-Boy. הוא מתייחס לבנים ולבנות גם יחד, אך לבנות שרוקדות ברייקדאנס נהוג יותר לקרוא בשם "בי-גרל" (B-girl).

## [עריכה] המעגל

ריקוד הברייקדאנס מתבצע בדומה למשחק הקפואירה כאשר הרקדן נמצא במכרז המעגל (או "מעגל הברייקדאנס") ואותו מקיפים שאר השתתפים, המוחאים כפיים לפי הקצב (ביט). בשונה מהקפואירה, רקדן רוקד במעגל לבד ואיש לא נכנס ורוקד במקביל אליו (פרט לתחרות קבוצתית בה לפעמים מספר רקדנים מבצעים קטע משותף).

גם בקרבות בין רקדנים הביצוע הוא לפי תור ועד סיום הקרב לא נכנס לרקוד במעגל אף רקדן אחר.

## [עריכה] מרכיבי הריקוד

לריקוד מספר מרכיבים המשתלבים יחד ויוצרים את ריקוד הברייקדאנס.

- טופ דאנס - ריקוד בעמידה בתוך מעגל צופים, שמטרתו היא למשוך את תשומת לבו של הקהל לרקדן. לריקוד זה מספר תתי מרכיבים כגון לוקינג (Locking נעילות פתאומיות של הגוף), וייבינג (Waving -"גלים" המועברים בגוף) ואלמנטים נוספים.

- פוטוורק - "עבודת רצפה" - תרגילים המתבצעים כשרוב גופו של הרקדן צמוד לרצפה.

- תרגילי פאוור - תנועות כגון סיבוב על הראש וכדומה - תרגילים המצריכים כוח ומיומנות.

- פריזים - בחלקים אלו בריקוד עוצרים וקופאים במקום.

- אקרובטיקה - תרגילים אקרובטיים כגון סלטות, "פליק-פלאקים" וכדומה.

הריקוד בנוי בדרך כלל מטופ דאנס, שעובר לפוטוורק ומשתלב עם תרגילי אקרובטיקה, פריזים ופאוור. לכל בי-בוי סגנון ריקוד אישי משלו.

## [עריכה] סגנונות בברייקדאנס

### [עריכה] לוקינג

העקרון בלוקינג (Locking) הוא עצירות מפתיעות עם הרבה פרצופים (Character) וסגנון אישי. סגנון הלוקינג הומצא בלוס-אנג'לס על-ידי קבוצה בשם "The Lockers". למעשה - הלוקינג היה קיים הרבה לפני שהביבוינג התחיל.

ב-1969 דון קמבל המציא ריקוד בשם CampleLock. הוא בעצם לקח את תנועות רובוטיות ושילב אותם עם תנועות גוף פראיות, עצירות מדוייקות ופרצופים קומיים.

היום הלוקינג מכיל מגוון סגנונות - מדוייק וחזק, מלוכלך ופראי, מהיר ואיטי ועוד.

### [עריכה] פופינג

פופינג (Popping) הוא סגנון ריקוד המכיל Floating, Ticking, Waving משולבים, נפרדים או ברצף - מה שנותן לריקוד אשליה של דמות מצויירת, רובוטית וכדומה.

פופינג הוא סגנון מורכב בפני עצמו, הבנוי מתנועות שנראות כ-Frame-by-Frame על-ידי הקפצה של מפרקים באמצעות כיווץ ושחרור מהיר של השרירים(אמות, זרוע, כתף, צוואר, רגליים וכו'), ויוצר אשליה שהרקדן מרחף באוויר.

## [עריכה] קבוצה

קבוצה או "קרו" (Crew) בברייקדאנס הינה מספר ביבויז אשר חברו יחד לצורך ריקודים בארועים ובתחרויות. נהוג לבחור שם כולל לקבוצה אשר יתאר אותה או את האנשים שבה. בארץ ובעולם מתקיימות מדי שנה עשרות תחרוית לקבוצות, לעיתים הקבוצות מכינות קטע משותף ובניגוד לנהוג בברייקדאנס, רוקדים כמה מחברי הקבוצה יחד. הקבוצה העיקרית בביבוינג הישראלי הינה קבוצת Look At Us - אלופת ישראל לשנת 2006.

## [עריכה] קרב

"קרב" או "באטל" (Battle) בברייקדאנס הוא תחרות בין שתי קבוצות של רקדני ברייקדאנס, שרוקדות זו כנגד זו.

תנועה של יריב בבאטל חייבת להיות קשורה לתנועה שעשה המתחרה לפניו. המטרה בבאטל היא להגיב בצורה משוכללת על תנועות היריב.

השיפוט בתחרות מתבסס על מספר קריטריונים:

1. פאונדיישן וריקוד - על הרקדנים לדעת את הבסיס לפני שהם מתחילים לעבוד על דברים אחרים.

בקטגוריה זאת בודק השופט אם הרקדן רוקד בקצב הנכון, ואם הוא מצליח לשלב בסיס בסטים שלו.

1. מקוריות וסגנון - על כל רקדן להפגין סגנון המבדיל אותו מאחרים.
2. קושי - מתבטא בגמישות, כח פיזי, יציבות, מורכבות בתוך סט וכדומה.
3. ביצוע - החלקות, נפילות וחזרה על תרגילים באותו סט מורידים מערכו של הביצוע. על הרקדן להפגין מיומנות ושליטה בתנועות, וכן להציג מקוריות בכל סט.
4. אסטרטגיה - קטגוריה חשובה מאוד בבאטלים. על הרקדנים למצוא את הנקודות החלשות של היריב שלהם, ולבצע את התרגיל שעשה היריב בצורה משופרת (לדוגמה - אם רקדן מבצע סלטה, יריבו יבצע סלטה עם בורג).

ניקוד: בכל תחרות צורת השיפוט שונה, לעיתים הניקוד נע בין 1 ל-10, ולעיתים בין 1 ל-3 בהתאם לכללי כל תחרות.

## [עריכה] ברייקדאנס בישראל

הברייקדאנס בישראל מצוי בהתרחבות מתמדת - נוספים עוד ועוד ביבויז ומתקיימים ארועים ותחרויות ברייקדאנס במסגרות שונות.

מדי שנה מתקיימת בארץ תחרות שנתית - הבוטי (BOTY - Battle of the Year). הקבוצה המנצחת בה זוכה לתואר אלופת ישראל לאותה שנה, ומייצגת את ישראל בתחרות בוטי העולמית, אשר אליה מגיעות קבוצות מכל העולם.

### [עריכה] סיקס

ה"סיקס" (Six) הינו מפגש ביבויז מכל רחבי ישראל, שמטרתו אינה "להכריז על המנצח" אלה לקדם את הביבוינג בישראל.

הסיקס מורכב משישה קרבות (על כן שמו - סיקס, באנגלית - שש), אשר אין להם מנצח.

את ארועי הסיקס מארגנים Special-K ו-Gama מקבוצת לוק אט אס (Look At Us) והם בדרך כלל מאורגנים, בכל פעם, במקום שונה בארץ (כדי שלא תהיה אפליה). מידע אודות מיקומי וזמני הסיקס ניתן למצוא בפורום אתר לוק אט אס.

### [עריכה] אורבן מוטו מיוזיק

ה"אורבן מוטו מיוזיק" הינו פסטיבל תרבות רחוב מטעם מוטורולה, ארגון הברייקדאנס הישראלי וארגונים נוספים, אשר מתקיים בישראל מאז שנת 2004. את הארוע בישראל מארגן מנהל אתר ארגון הברייקדאנס הישראלי - דביר רוזן, אשר אחראי בנוסף, לעוד עשרות תחרויות ברייקדאנס בישראל, ביניהן - בוטי ישראל.

במסגרת הפסטיבל נערך גמר של אורבן מוטו מיוזיק ללהקות צעירות, כמו כן ישנו מתחם אופנה, מתחם אמנות שיציג גרפיטי, ציורי מדרכות, איפור גוף וקומיקס, מתחם ריקודים, מתחם החלקה על סקייטבורד, מתחם היפ הופ ופאנק וכמובן מתחם ברייקדאנס בו מתקיימת תחרות יחידיים וקבוצות.

ארוע האורבן מוטו מיוזיק מתקיים בנוסף בארצות שונות בעולם ומאורגן על ידי גופים שונים.

## [עריכה] ראו גם

ברייקדאנס

- Look At Us

אחר

- תרבות ההיפ הופ
- ראפ והיפ הופ
- גראפיטי
- ביטבוקסינג
- קפואירה
- די ג'יי
- סקראצ'ינג

## [עריכה] קישורים חיצוניים

- קטעי ברייקדאנס לדוגמה
- ארגון הברייקדאנס הישראלי
- ארגון הביבויז הישראלי
- אתר קבוצת "Look At Us" אלופת ישראל לשנת 2006
- Battle of the Year - האתר הרשמי העולמי של הארגון שמארגן את תחרות ה-Battle of the Year

מקור: http://he.wikipedia.org../../../%D7%91/%D7%A8/%D7%99/%D7%91%D7%A8%D7%99%D7%99%D7%A7%D7%93%D7%90%D7%A0%D7%A1.html

קטגוריות: מחול | היפ הופ

##### Views

- ערך
- שיחה
- גרסה נוכחית

##### קהילה

- שער הקהילה
- עזרה
- דלפק ייעוץ
- מזנון
- יצירת קשר
- ספר אורחים

##### חיפוש

##### שפות אחרות

- English
- Български
- Česky
- Deutsch
- Esperanto
- Español
- Suomi
- Français
- Հայերեն
- Italiano
- 日本語
- Lietuvių
- Nederlands
- Polski
- Português
- Русский
- Slovenčina
- Slovenščina
- Svenska
- Tiếng Việt
- 中文